**MŰSZAKI LEÍRÁS**

**a „Belsőépítészeti tervezés: Az Esztergomi Vármúzeum új állandó kiállításához kapcsolódó kiállítási arculat -és látványterv, kiállítás belsőépítészeti tervek és műszaki konszignáció készítése” tárgyú beszerzési eljárásban**

A nyertes ajánlattevő feladata: **Kiállítási látványterv, belsőépítészeti tervek, kiállítási arculat, grafikai megjelenítés, kiállítás műszaki konszignáció, árazott és árazatlan költségvetés elkészítése.**

A CoMein2 Cooperation for reopening the Studiolo of the Esztergom Castle and the south-west part of Esterhazy manor-house in Zeliezovce. (Együttműködés az esztergomi vár Studiolója és a zselízi Esterházy kastély újranyitásáért) című projekt (HUSK/2302/2.4/015) keretében a Magyar Nemzeti Múzeum Esztergomi Vármúzeum az állandó kiállítás megújítását tervezi.

A kiállítás megújítása 31 számozott helyszínt (jellemzően teret) érint.

* A 31 helyszín egymáshoz való viszonyát a jelen műszaki leírás az 1. sz. melléklete mutatja.
* A 31 helyszínen tervezett fejlesztéseket a jelen műszaki leírás 2. sz. mellékletben meghatározott helyiségkönyv mutatja.

Részletes feladatleírás:

A Múzeum a szinopszis kiállítási forgatókönyvvé fejlesztését folyamatosan végzi. E munkával párhuzamosan, a múzeummal együttműködve el kell készíteni a kiállítás koncepció és kiviteli terv szintű tervezési feladatait az alább meghatározottak szerint:

1. **Koncepcióterv szint**

Megrendelő által biztosítandó anyagok (legkorábban a szerződéskötésre):

* Előzetes koncepció termenkénti jegyzékkel (kivéve: Beatrix-terem, Studiolo, Kis studiolo, Könyvtár, Konyha)
* A kiállítások témaköreinek meghatározása termenkénti bontásban (kivéve: Beatrix-terem, Studiolo, Kis studiolo, Könyvtár, Konyha)

Tervezői feladatok:

* A kiállítási terek matterport felmérése
* Témakörök meghatározása és előzetes koncepció termenkénti jegyzékkel a Beatrix-terem, Studiolo, Kis studiolo, Könyvtár, Konyha vonatkozásában
* A kurátorral való egyeztetés alapján alaprajzi elrendezési lehetőségek kidolgozása, méretezett kiállítási alaprajz készítése
* Koncepciós és inspirációs ötletek prezentáció készítése
* Előzetes arculati grafikai tervek, kiállítási kisarculat tervezés, épületkommunikáció
  + A kiállítás vizuális koncepciójának, arculati alapelveinek meghatározása (leírás)
  + Színvilág, arculati színek, betűtípus(ok) meghatározása
  + Logó(k), piktogramok, motívumok és egyéb stíluselemek megalkotása
* Belsőépítészeti koncepciótervek készítése a kiállító és az enteriőr terek (Beatrix-terem, Studiolo, Kis studiolo, Könyvtár, Konyha) tekintetében, a tervezett installációk, ahhoz szükséges eszközök meghatározása termenkénti bontásban, elektromos szükségletek meghatározása
* Előzetes IT rendszerterv, IT eszközök meghatározása (HW-SW-szakmai tartalom). Rendelkezésre álló dokumentáció átnézése, értelmezése.

1. **Kiviteli terv szint, belsőépítészeti tervek:**

Megrendelő által biztosítandó anyagok (legkorábban a szerződéskötésre):

* Konkrét koncepció kidolgozása termenkénti jegyzékkel (kivéve: Beatrix-terem, Studiolo, Kis studiolo, Könyvtár, Konyha)
* Beatrix-terem, Studiolo, Kis studiolo, Könyvtár, Konyha – tekintetében a megbízott àltal kidolgozott koncepció jóváhagyása
* Kurátor által kiállítási forgatókönyv, tárgylista, grafikai felületek tartalmainak, szoftveres tartalmaknak, képi tartalmaknak az összeállítása (kivéve: Beatrix-terem, Studiolo, Kis studiolo, Könyvtár, Konyha)
* Megvásárolandó bútorok, berendezések leírása és jegyzéke, műtárgy kivételével (kiírása)
* A kiállításba kerülő tárgyak kiválasztása és megnevezése

Tervezői feladatok:

* Kiállítási forgatókönyv, tárgylista, grafikai felületek tartalmainak, szoftveres tartalmaknak, képi tartalmaknak az összeállítása a Beatrix-terem, Studiolo, Kis studiolo, Könyvtár, Konyha vonatkozásában
* A koncepcióra tett megrendelői visszajelzés alapján az előzetes dokumentáció módosítása
* Belsőépítészeti tervezői feladatok:
* Alaprajzok:
  + Berendezett alaprajzok készítése látogatói útvonalakkal (1:50 léptékű rajzokon)
  + A szerkeszthető alaprajz alapján készített átnézeti terv a látogatói útvonalak feltüntetésével
  + Termenkénti alaprajzok a berendezések, objektumok feltüntetésével
* Installációk, berendezések:
  + Minden berendezésnél az egyedi azonosító, darabszám és tervezett szín megjelölése
  + Minden berendezésnél a felhasznált anyagok, technológiák és legfontosabb méretek megjelölése
  + A tervezett berendezések, installációk pontos műszaki kiírása
  + 3D átnézeti rajz a berendezésről
  + Elöl, oldalt, és felülnézeti rajzok
  + Térben álló installációk nézetrajza
  + Egyedi bútorok, replikák, installációk, beépített vagy szabadon álló, gyártandó berendezések tervrajzainak elkészítése
  + Gyártandó berendezések, interaktív elemek egyedi rajzai (1:20 léptékű rajzokon)
  + Mechanikus szerkezetek, kézzel fogható interaktív elemek (pl. makett) műszaki leírása, jegyzéke (kiírása)
* Falnézetek:
  + Falnézeti rajzok az összes falszakaszról a helyi adottságok és akadályok (ablakok, ajtók, gépészet, stb.), valamint a berendezések, installációk feltüntetésével
  + Falnézeteken a tervezett grafikák, festmények, falra erősített vagy függesztett installációk feltüntetése
  + Grafikai felületek méretének, tartalmának (címének) meghatározása
  + Falnézetek készítése berendezéssel (1:50 léptékű rajzokon)
* Gyártmányterv szintű dokumentáció a Beatrix-terem, Studiolo, Kis studiolo, Könyvtár, Konyha vonatkozásában
  + Gyártmánytervi szintű kiviteli tervek készítése a berendezési tárgyakról, pontos méretekkel, technológiai leírással.
  + Költségvetés pontosítása.
  + Kivitelezők ajánlása, kiválasztása.
* A kiállítás világítástervezőjével hatékony konzultáció a koncepcióterv megvalósítása céljából, a kiállítás világítástervezői adatszolgáltatásának bedolgozása a kiállítástervbe:
  + A Megrendelő által megbízott világítástervező által szolgáltatott adatok, tervek alapján a kiállítási installációhoz kapcsolódó helyi világítási elemek feltüntetése a belsőépítészeti terveken (pl. vitrinvilágítás, paravánfal világítás, helyi megvilágítás) – a világítástervezés a Megrendelő feladata
  + Nem része a tervezésnek az építészeti tervezéshez kapcsolódó általános, vész, helyi, és sínes rendszerű világítás tervezése, de ezzel, mint adottsággal, számolni kell.
* Látványterv:
  + Végleges arculati grafikai tervek készítése (a kiállítás grafikai tervezését nem tartalmazza)
  + Látványterv készítése a megértéshez szükséges mennyiségben
  + Enteriőr terek esetében szabadkézi látványtervek készítése
* IT rendszerterv:
  + Végleges IT rendszerterv, IT eszközök meghatározása (HW-SW-szakmai tartalom), pontos specifikálása és indikatív árajánlat elkészítése, közbeszerzési kiírási feltételeknek megfelelően.
* Műszaki és műleírások, költségbecslés:
  + Műszaki leírások a fenti tételekhez
  + Műleírás a betervezett belsőépítészeti elemekről, anyagokról
  + Közbeszerzési eljáráshoz felhasználható tervezői költségbecslés és árazatlan kiírás

Együttműködés szakági tervezőkkel:

1. A kiállítási installációkhoz tartozó gyenge- és erősáramú kiállások végpontjainak helyét és számát a kiállítástervezőnek a Múzeum által megbízott építész iroda számára a gyenge- és erősáram hálózat nyomvonalának tervezéséhez adatszolgáltatásként át kell adnia.
2. A Megrendelő által megbízott kiállítási világítástervezővel a tervezői feladatok során együttműködés szükséges.

**Határidők:**

1. ütem: Koncepció terv szint: koncepció terv anyagainak leadása a szerződéskötéstől és a Megrendelő által biztosítandó anyagok Vállalkozó részére történő átadásától számított 30 munkanapon belül, Megrendelő véleményezése 10 munkanap. A visszajelzések alapján módosított, végleges koncepció terv anyagainak leadása a Megrendelői vélemény megküldését követő 10 munkanapon belül.
2. ütem: Kiviteli terv szint: kiviteli terv anyagainak leadása a végleges koncepció terv elfogadását követő 50 munkanapon belül, Megrendelő véleményezése 10 munkanap. A visszajelzések alapján módosított, végleges kiviteli terv anyagainak leadása 10 munkanapon belül.

Mellékletek:

1. sz. melléklet: 31 helyszín elrendezését mutató rajz
2. sz. melléklet: Helyiségkönyv tételenként